text: [{"text_idx": "#000000", "text": "Summarskei\u00f0 \u2013 samband vi\u00f0 na\u0301ttu\u0301runa, teg sja\u0301lvan og hv\u00f8nn annan"}, {"text_idx": "#000001", "text": "I\u0301 samstarv vi\u00f0 VA\u0301RNATU\u0301R fer Sinnisbati undir eitt ny\u0301tt skei\u00f0 i\u0301 summar 2023 til \u00f8ll, i\u00f0 eru 18 a\u0301r og eldri, i\u00f0 ynskja at styrkja sambandi\u00f0 vi\u00f0 na\u0301ttu\u0301runa, seg sja\u0301lvan og hv\u00f8nn annan. Skei\u00f0i\u00f0 er v\u00e6l egna\u00f0 til ti\u0301n, i\u00f0 upplivir kropsligt o\u0301behag og tankameldur, og sum ynskir sterkari kropstilvitan."}, {"text_idx": "#000002", "text": "Skei\u00f0i\u00f0 fevnir um tveir samanhangandi dagar, og ver\u00f0ur i\u0301 d\u00f8gunum 17-18. juli (fra\u0301 kl. 09.00-17.00 dagin eftir). Skei\u00f0i\u00f0 ver\u00f0ur hildi\u00f0 i\u0301 sko\u0301tadeplinum i\u0301 Havnardali, og gist ver\u00f0ur i\u0301 shelters, so tu\u0301 kemur n\u00e6rri at na\u0301ttu\u0301runi. pla\u0301ss er fyri 12 luttakandi."}, {"text_idx": "#000003", "text": "Endama\u0301li\u00f0 vi\u00f0 skei\u00f0num er at styrkja kropsligu, sa\u0301larligu og sosialu heilsuna hja\u0301 ti\u0301 einstaka. Ta\u00f0 sny\u0301r seg i\u0301 stuttum um at fa\u0301a eina st\u00f8rri fatan av, hvussu vit sum menniskju a\u0301virkast av okkara umst\u00f8\u00f0um, og hvussu vit vi\u00f0 sterkari kropstilvitan kunnu l\u00e6ra st\u00f8\u00f0una i\u0301 kroppinum betur at kenna, og harvi\u00f0 egnan t\u00f8rv og m\u00f8guleikar. H\u00e6ttir innan psykomotoriska terapi og na\u0301ttu\u0301ruterapi ver\u00f0a bru\u0301ktir a\u0301 skei\u00f0num, i\u00f0 millum anna\u00f0 taka st\u00f8\u00f0i i\u0301 einari eksistentialistiskari og kropsf\u00e6nomenologiskari tilgongd, samt vi\u0301sindaligari vitan sum eitt nu\u0301 kognitiv terapi, gestalt terapi og narrativ terapi."}, {"text_idx": "#000008", "text": "\u2013 Pilates vi\u00f0 Armgar\u00f0 Mortensen"}, {"text_idx": "#000009", "text": "Ein ma\u0301na\u00f0 a\u0301\u00f0renn skei\u00f0i\u00f0, fa\u0301a \u00f8ll luttakandi eina einstaklinga samr\u00f8\u00f0u a\u0301 30 minuttir, har luttakandi kunnu hoyra meira um skei\u00f0i\u00f0, og sja\u0301lvi kunnu grei\u00f0a fra\u0301, hvat tey ynskja at fa\u0301a burturu\u0301r skei\u00f0num."}, {"text_idx": "#000010", "text": "Ynskir tu\u0301 at vita meira um innihaldi\u00f0 a\u0301 skei\u00f0num, so kanst tu\u0301 fara inn a\u0301 heimasi\u0301\u00f0una , og try\u0301sta a\u0301 TILFAR. Her f\u00e6rt tu\u0301 atgongd til eitt v\u00e6lkomubr\u00e6v, i\u00f0 grei\u00f0ir n\u00e6rri fra\u0301 gongdini."}, {"text_idx": "#000011", "text": "Ta\u00f0 er Va\u0301r N\u00e6s, sum eigur og rekur VA\u0301RNATU\u0301R. Va\u0301r er u\u0301tbu\u0301gvin psykomotoriskur terapeutur og na\u0301ttu\u0301ruterapeutur, og arbei\u00f0ir dagliga vi\u00f0 recovery og endurmenning i\u0301 Keypmannhavn."}, {"text_idx": "#000012", "text": "Kjarnuarbei\u00f0i\u00f0 hja\u0301 VA\u0301RNATU\u0301R er at arbei\u00f0a vi\u00f0 psykomotorisku hugt\u00f8kunum kropsupplivilsi og kropstilvitan. Dentur er lagdur a\u0301 hja\u0301lp til sja\u0301lvhja\u0301lp, og i\u0301gj\u00f8gnum kropsligar upplivingar i\u0301 na\u0301ttu\u0301runi at styrkja kropstilvitanina. Endama\u0301li\u00f0 er at styrkja evnini hja\u0301 ti\u0301 einstaka at megna gerandisdagin og fa\u0301a eitt vir\u00f0iligt li\u0301v u\u0301t fra\u0301 egnum ynskjum og dreymum."}, {"text_idx": "#000013", "text": "Tilmeldingin fer fram vi\u00f0 at skriva ein teldupost til ."}, {"text_idx": "#000014", "text": "Kostna\u00f0ur: Ta\u00f0 kostar 300 kr. at luttaka, og i\u0301rokna\u00f0 pri\u0301sinum eru 4 ma\u0301lti\u0301\u00f0ir (morgunmatur, mi\u00f0ma\u0301lar og d\u00f8gur\u00f0i), gisting, undirvi\u0301sing, live to\u0301nleikur, venjingar og tilfar."}, {"text_idx": "#000015", "text": "Freistin at melda seg til skei\u00f0i\u00f0 er tann 1. juli."}, {"text_idx": "#000016", "text": "\u00d8ll eru v\u00e6lkomin at venda s\u00e6r til Sinnisbata vi\u00f0 spurningum a\u0301 telduposti ella vi\u00f0 at ringja a\u0301 597913. Ella vi\u00f0 at venda s\u00e6r beinlei\u00f0is til Va\u0301r a\u0301 ."}, {"text_idx": "#000017", "text": "A\u0301vi\u0301sing ella diagnosa er ikki ney\u00f0ug fyri at luttaka i\u0301 bo\u0301lkum og skei\u00f0um hja\u0301 Sinnisbata. Tilbo\u00f0i\u00f0 er eins v\u00e6l \u00e6tla\u00f0 at virka fyribyrgjandi."}, {"text_idx": "#000018", "text": "Ty\u0301sdagin 28. februar kl. 19.00 ver\u00f0ur a\u0301rligi a\u00f0alfundurin hja\u0301 Sinnisbata. A\u00f0alfundurin ver\u00f0ur hildin i\u0301 h\u00f8lunum hja\u0301 MEGD a\u0301 I\u0301slandsvegi 10C i\u0301 Havn. \u00d8ll eru hjartaliga v\u00e6lkomin.\nA\u0301\u00f0renn a\u00f0alfundin fara vit at hava tvey spennandi upplegg. Landssty\u0301riskvinnan i\u0301 heilsuma\u0301lum, Margit Sto\u0301ra\u0301, kemur at grei\u00f0a okkum fra\u0301 \u00e6tlanunum hja\u0301 landssty\u0301rinum a\u0301 psykiatriska \u00f8kinum. Eftir hetta fer umbo\u00f0 fra\u0301 sosialpsykiatriini i\u0301 Almannaverkinum at grei\u00f0a fra\u0301 um teirra virksemi, og hv\u00f8rji tilbo\u00f0 tey kunnu bjo\u0301\u00f0a."}, {"text_idx": "#000019", "text": "-Margit Sto\u0301ra\u0301, landssty\u0301riskvinna i\u0301 heilsuma\u0301lum\n\u2013 A\u00f0alfundur, skra\u0301 samb\u00e6rt vi\u00f0t\u00f8kum felagsins"}, {"text_idx": "#000020", "text": "Hevur tu\u0301 hug at vera vi\u00f0 i\u0301 arbei\u00f0inum at betra um korini hja\u0301 fo\u0301lki vi\u00f0 sa\u0301larsju\u0301ku og avvar\u00f0andi teirra, varpa ljo\u0301s a\u0301 sa\u0301larheilsu og skipa fyri tilt\u00f8kum og a\u0301t\u00f8kum? Stilla so upp i\u0301 nevndina hja\u0301 Sinnisbata."}, {"text_idx": "#000021", "text": "Ynskir tu\u0301 at stilla upp i\u0301 nevndina og hevur spurningar hesum vi\u00f0vi\u0301kjandi, ert tu\u0301 v\u00e6lkomin at venda t\u00e6r til okkum a\u0301 sinnisbati@sinnisbati.fo ella ringja a\u0301 597913."}, {"text_idx": "#000022", "text": "Kaffi, te og okkurt s\u00f8tt ver\u00f0ur at fa\u0301a. \u00d8ll eru hjartaliga v\u00e6lkomin."}, {"text_idx": "#000023", "text": "A\u0301taki\u00f0 'Gangi\u00f0 i\u0301 mi\u0301num sko\u0301m' ver\u00f0ur fyrstu fer\u00f0 12. juni i\u0301 samband vi\u00f0 To\u0301rshavn Marathon. Endama\u0301li\u00f0 vi\u00f0 a\u0301takinum er at varpa ljo\u0301s a\u0301 sa\u0301larsju\u0301ku, og hvussu ta\u00f0 kann kennast at liva vi\u00f0 sju\u0301kuey\u00f0kennunum; i\u0301 hesum f\u00f8rum vi\u00f0 tunglyndi, angist og skizofreni."}, {"text_idx": "#000024", "text": "Um tu\u0301 luttekur til To\u0301rshavn Marathon sunnudagin 12. juni, so fert tu\u0301 m\u00f8guliga at si\u0301ggja fo\u0301lk vi\u00f0 gulum ballo\u0301num og faldarum - hetta eru starvsfo\u0301lk hja\u0301 Almannaverkinum og Sinnisbata. Vit fara at by\u0301ta faldarar u\u0301t vi\u00f0 eini QR-kotu a\u0301, og vi\u00f0 at skanna QR-kotuna, f\u00e6rt tu\u0301 atgongd til try\u0301 ljo\u0301\u00f0brot um tunglyndi, angist og skizofreni. Ljo\u0301\u00f0brotini skulu i\u0301mynda, hvussu ta\u00f0 kann kennast at liva vi\u00f0 hesum sju\u0301kuey\u00f0kennum a\u0301 egnum kroppi og sinni. Tu\u0301 kanst lurta i\u0301me\u00f0an tu\u0301 rennur ella gongur, og fa\u0301a eina uppliving av, hvussu avbjo\u0301\u00f0andi ta\u00f0 kann vera at ganga nakrar metrar vi\u00f0 sa\u0301larsju\u0301ku."}, {"text_idx": "#000025", "text": "GG* Ljo\u0301\u00f0brotini kunnu kennast o\u0301gvuslig og vekja neiligar kenslur og minnir. Kjattra\u0301\u00f0gevingin hja\u0301 Sinnisbata er opin hv\u00f8rt kv\u00f8ld kl. 20.00-22.00 a\u0301 Sinnisbati.fo"}, {"text_idx": "#000026", "text": "Tunglyndi er ein av teimum mest u\u0301tbreiddu sa\u0301larsju\u0301kunum. Fimti til s\u00e6tti hv\u00f8r perso\u0301nur hevur ella fer at fa\u0301a sju\u0301kuey\u00f0kenni fyri tunglyndi eina fer\u00f0 i\u0301 li\u0301vinum. \u00d8ll kunnu bli\u0301va rakt av sju\u0301kuni, ung sum gomul. Orsakirnar til tunglyndi kunnu vera o\u0301gvuliga ymiskar. Summi av sju\u0301kuey\u00f0kennunum kunnu vera: dapurskygni, kenslan av vo\u0301nloysi, m\u00f8\u00f0i og manglandi orka i\u0301 longri ti\u0301\u00f0, umframt li\u0301til til ongin li\u0301vshugur. Ta\u00f0 ver\u00f0ur bo\u0301lka\u00f0 sum l\u00e6tt, moderat og tungt tunglyndi."}, {"text_idx": "#000027", "text": "Kenslan av o\u0301tta er ein natu\u0301rlig reaktio\u0301n uppa\u0301 eina uppliving av vanda, og hon tryggjar at vit handla skjo\u0301tt. I\u0301 summum f\u00f8rum er tann natu\u0301rliga reaktio\u0301nin no\u0301gv st\u00f8rri enn ta\u00f0, i\u00f0 vandin krevur. Ta\u0301 er talan um patologiskan o\u0301tta. Ta\u00f0 eru no\u0301gv stig av o\u0301tta, t.d. fra\u0301 l\u00e6ttum nerv\u00f8siteti til dey\u00f0so\u0301tta, og ta\u00f0 eru ymisk sl\u00f8g av o\u0301tta, t.d. sosialfobi, paniko\u0301tti og generalisera\u00f0ur o\u0301tti."}, {"text_idx": "#000028", "text": "Skizofreni kann a\u0301virka tankar, kenslur og sansir. Ofta byrja sju\u0301kuey\u00f0kennini fyri skizofreni i\u0301 ungdo\u0301msa\u0301runum. I\u0301 sambandi vi\u00f0 sa\u0301larsju\u0301kuna kann ein uppliva sju\u0301kuey\u00f0kennini: ranghugsan, apati og hallusinatio\u0301nir, t.d. at hoyra r\u00f8ddir. Skizofreni vi\u0301sir seg ymiskt fra\u0301 perso\u0301ni til perso\u0301n. Summi hava a\u0301haldandi psykotisk sju\u0301kuey\u00f0kenni, me\u00f0an onnur sleppa av vi\u00f0 tey psykotisku sju\u0301kuey\u00f0kennini."}, {"text_idx": "#000030", "text": "Hoyr ljo\u0301\u00f0brotini longu nu\u0301, vi\u00f0 at try\u0301sta a\u0301 leinkjurnar ni\u00f0anfyri:"}, {"text_idx": "#000031", "text": "Ella vi\u00f0 at skanna QR-koturnar:"}, {"text_idx": "#000032", "text": "Ty\u0301sdagin tann 24. mai fyllir Sinnisbati 40 a\u0301r. Ta\u00f0 eru nu\u0301 40 a\u0301r li\u00f0in, si\u0301\u00f0ani stovnandi a\u00f0alfundin hja\u0301 Sinnisbata i\u0301 1982, har stig var\u00f0 tiki\u00f0 til at stovna felag, sum skuldi arbei\u00f0a fyri fo\u0301lki vi\u00f0 sa\u0301larsju\u0301ku, og avvar\u00f0andi teirra."}, {"text_idx": "#000033", "text": "Vit vilja fegin ha\u0301ti\u0301\u00f0arhalda dagin saman vi\u00f0 tykkum, og skipa i\u0301 hesum sambandi fyri almennum f\u00f8\u00f0ingardegi og bo\u0301kau\u0301tga\u0301vu i\u0301 Reinsari\u0301num."}, {"text_idx": "#000034", "text": "I\u0301 samband vi\u00f0 f\u00f8\u00f0ingardagin gevur Sinnisbati, saman vi\u00f0 Sprotanum og Gr\u00e6karis Djurhuus Magnussen, bo\u0301k u\u0301t um s\u00f8guna hja\u0301 felagnum. Til tiltaki\u00f0 ver\u00f0ur bo\u0301kin l\u00f8gd fram, og pra\u0301t ver\u00f0ur vi\u00f0 Gr\u00e6karis um bo\u0301kina. Pra\u0301t ver\u00f0ur eisini vi\u00f0 tvey av fo\u0301lkunum i\u0301 ny\u0301ggju bo\u0301kini, i\u00f0 hava mynda\u00f0 felagi\u00f0 og f\u00f8roysku sa\u0301larsju\u0301kus\u00f8guna. M\u00f8guleiki ver\u00f0ur eisini fyri at keypa bo\u0301kina hetta kv\u00f8ldi\u00f0."}, {"text_idx": "#000035", "text": "Umframt hetta, vi\u0301sir Sinnisbati Ung ein ny\u0301ggjan stuttfilm fram, og Herborg Torkilsdo\u0301ttir kemur at sp\u00e6la eitt ny\u0301tt lag fyri okkum."}, {"text_idx": "#000036", "text": "\u00d8ll eru hjartaliga v\u00e6lkomin. Sinnisbati bjo\u0301\u00f0ar f\u00f8\u00f0ingardagsk\u00f8ku og kaffi."}, {"text_idx": "#000037", "text": "Leinkja til tiltaki\u00f0 a\u0301 Facebook: "}, {"text_idx": "#000038", "text": "Vit vi\u0301sa \u201cROSE\u201d i\u0301 Filmsfelagnum 20. apri\u0301l"}, {"text_idx": "#000039", "text": "A\u0301rsa\u00f0alfundurin fluttur til 22. februar 2022"}, {"text_idx": "#000040", "text": "Vit eru ti\u0301verri vor\u00f0an rakt av korona, ti\u0301 noy\u00f0ast vit at u\u0301tseta a\u0301rsa\u00f0alfundin. A\u00f0alfundurin er u\u0301tsettur fra\u0301 ho\u0301skv\u00f8ldi\u00f0 3. februar til ty\u0301skv\u00f8ldi\u00f0 22. februar 2022 kl. 19:30 i\u0301 MEGD-hu\u0301sininum a\u0301 I\u0301slandsvegi 10C i\u0301 To\u0301rshavn."}, {"text_idx": "#000041", "text": "Vi\u00f0t\u00f8kurnar finnur tu\u0301 her: "}, {"text_idx": "#000042", "text": "A\u0301rsa\u00f0alfundur ver\u00f0ur i\u0301 Sinnisbata ho\u0301skv\u00f8ldi\u00f0 3. februar kl. 19 i\u0301 MEGD-hu\u0301sininum a\u0301 I\u0301slandsvegi 10C i\u0301 To\u0301rshavn."}, {"text_idx": "#000044", "text": "Sunnukv\u00f8ldi\u00f0 10. oktobur kl. 19, bjo\u0301\u00f0a vit til o\u0301keypis filmsy\u0301ning i\u0301 Perluni i\u0301 To\u0301rshavn!"}, {"text_idx": "#000045", "text": "10. oktobur er Altjo\u0301\u00f0a Sa\u0301larheilsudagur. Vit sy\u0301na um kv\u00f8ldi\u00f0 svenska filmin \"Psykos i Stockholm\", sum er ein sp\u00e6lifilmur fra\u0301 2020. Rith\u00f8vundur og leikstjo\u0301ri, Maria Ba\u0308ck, innlei\u00f0ir filmin."}, {"text_idx": "#000046", "text": "Sy\u0301ningin er O\u0301KEYPIS, men vegna avmarka\u00f0 pla\u0301ss, bi\u00f0a vit tykkum tekna tykkum til her:"}, {"text_idx": "#000047", "text": "Sto\u0301rt innsavningartiltak i\u0301 sjo\u0301nvarpinum 30. oktobur!"}, {"text_idx": "#000048", "text": "Felagsskapirnir KRIS og Sinnisbati skipa i\u0301 felag fyri sto\u0301rum innsavningartiltaki leygarkv\u00f8ldi\u00f0 30. oktober, sum ver\u00f0ur sent beinlei\u00f0is i\u0301 sjo\u0301nvarpinum hja\u0301 Kringvarpi F\u00f8roya."}, {"text_idx": "#000049", "text": "I\u0301 sendingini ver\u00f0a fleiri hjartanemandi s\u00f8gur, gestir, innsl\u00f8g um arbei\u00f0i\u00f0 hja\u0301 KRIS og Sinnisbata, umframt fleiri skemtilig innsl\u00f8g og go\u0301\u00f0ur to\u0301nleikur."}, {"text_idx": "#000050", "text": "Alt kv\u00f8ldi\u00f0 kunnu einstaklingar og felagsskapir stu\u00f0la sto\u0301ra og umra\u0301\u00f0andi arbei\u00f0inum hja\u0301 KRIS og Sinnisbata. Til ber at flyta pening a\u0301 netbankanum ella vi\u00f0 at ringja og flyta pengar a\u0301 konto. Eisini ver\u00f0ur m\u00f8guligt at stu\u00f0la vi\u00f0 at senda sms."}, {"text_idx": "#000052", "text": "Vikuna undan sto\u0301ra sjo\u0301nvarpskv\u00f8ldi\u00f0 vera tilt\u00f8k kring landi\u00f0, i\u00f0 fo\u0301lk sja\u0301lvi taka stig til. \u00d8ll eru v\u00e6lkomin at skipa fyri si\u0301num egnu innsavningum og solei\u00f0is vera vi\u00f0 at stu\u00f0la arbei\u00f0inum hja\u0301 KRIS og Sinnisbata."}, {"text_idx": "#000055", "text": "I\u0301 samband vi\u00f0 stu\u00f0ulstiltaki\u00f0 hja\u0301 Sinnisbata og KRIS, skipar Maggies fyri einum hugnaligum Pub Quiz-kv\u00f8ldi. Kv\u00f8ldi\u00f0 byrjar kl 17 vi\u00f0 v\u00e6lkomudrykki. Si\u0301\u00f0ani ver\u00f0ur bor\u00f0reitt vi\u00f0 v\u00e6lumto\u0301kta burgaranum hja\u0301 Hannisi, onkrum go\u0301\u00f0um afturvi\u00f0 og kaffi omana\u0301."}, {"text_idx": "#000056", "text": "Pub-Quizin er kl 20:00-22:00, og onkur uppbo\u00f0s\u00f8la ver\u00f0ur eisini."}, {"text_idx": "#000059", "text": "Skjo\u0301t hja\u0301lp er dupult hja\u0301lp\nO\u0301keypis sa\u0301larfr\u00f8\u00f0ihja\u0301lp tiki\u00f0 ringasta try\u0301sti\u00f0 hja\u0301 no\u0301gvum ungum\nNy\u0301ggjur lei\u00f0ari a\u0301 So\u0301lteigi og Eysturstr\u00e6ti\nTvingsil i\u0301 Psykiatri: avbyrging og at missa sja\u0301lvr\u00e6\u00f0i\u00f0\u2013 s\u00f8guligt baksy\u0301n"}, {"text_idx": "#000060", "text": "Lesarabr\u00f8v fra\u0301 valevnum \u2013 val 2019"}]